Kremler

storkremle
 mandelkremle
 nøttekremle

Kremler er sopper i slekten Russula. De er hattsopper med skiver under hatten. Fargevariasjonen på hatten er ulikt alle andre norske soppslekter. Selv om de er «skivesopper» skiller de seg ut fra skivesoppordenen ved at de har sprøtt kjøtt istedet for regelen blant skivesopper, nemlig kjøtt som trevles på langs.

 Beskrivelse 
Mange av kremlene har sterke farger på hatten, og er derfor lett synlige. Den vanlige rødkremlen er blant dem som er røde. Mange andre arter er røde. Det vitenskapelige navnet Russula kommer av det latinske ordet russulus som betyr «rødaktig». Andre kan være blåaktige, brune, svarte, gule, kremfargede, beige og grønne. Fargen er ofte nokså variabel og kan til og med endres med alder og vær siden fargestoffene inne i soppcellene vaskes ut. Hatthuden er vanligvis matt, glatt eller blank, men sjelden slimete. 

Kremler, og risker, har sprøtt kjøtt i fruktlegemets fot, slik at de knekker i stedet for å trevles opp slik andre skivesopper gjør. Kremler kan dessuten skilles fra risker ved at de ikke skiller ut melkesaft i kutt og bruddflater. 

Stilken hos kremler er glatt. Det vil si at de, i motsetning til de fleste fluesopper, aldri har et ytre hylster. Dette kjennetegnet fører til at de mangler rester av slør på hatten eller slire nederst ved foten. Stilken har heller ikke ring eller belter.

 Bestemmelse 
Artsbestemmelse av de enkelte artene kan kreve nøyaktighet og tålmodighet i felt. Det er mange viktige karaktertrekk ved det enkelte fruktlegemet som må registreres og sammenlignes med kjente artskarakterer. Følgende karakterer benyttes for å avgrense artskomplekser og arter:

Hatt: Farge, størrelse og form, hvorvidt den er tørr klebrig, glatt, rimet, hvor mye av hatthuden som kan trekkes av og konsistensen på hattkjøttet.

Skiver: Farge, tetthet, tykkelse, om de er myke eller sprø, og hvordan de er festet mot stilken.

Kjøtt: Lukt, smak, farge, konsistens.

Sporepulver: Det kan variere i fargene hvitt, krem, oker, okergult og eggegult.

Mykhorriza: Treslagene i en radius på omkring 20 meter fra voksestedet kan anses som en mulig mykorrhiza-partner.

Mikroskopiske kjennetegn og kjemiske reagenser har også spilt en avgjørende rolle i beskrivelse av arter. Kremlene er en gruppe sopper som fortsatt studeres ved hjelp av dna-analyser, men systematikken er komplisert.

 Matsopper og giftige sopper 
Kremlene omfatter flere spiselige arter som storkremle, mandelkremle og nøttekremle, men også flere giftige arter. Siden fargen på hatten kan variere mye er det vanskelig å skille de enkelte artene fra hverandre. 

For å artsbestemme kremler i skogen er det vanlig å ta en smaksprøve som spyttes ut igjen. Ved å tygge på en liten bit av hatten og skivene i omkring 20 til 30 sekunder kan man avgjøre om den smaker mildt eller skarpt. I så fall må en være sikker på at det er en kremle først, for å unngå forveksling med noen av de giftigste fluesoppene. Kremler som smaker mildt regnes som spiselige. Som en hovedregel anbefales det ikke å spise kremler med skarp smak siden de i de fleste tilfeller er svakt giftige og kan irritere tarm og slimhinner og gi gastrointestinale forgiftningssymptomer som brekninger, oppkast og diaré.

 Vekstsesong 
Kremler er blant de tidligere hattsoppene som dukker opp i naturen i Norge. De vokser vanligvis fram på sommeren, men vekstsesongen varer til tidlig på høsten. Det kan variere en del fra sted til sted. De er ofte makkspist i stilken og bør skjæres gjennom før bruk.

 Taksonomi 
Artsdatabanken oppgir følgende seksjoner, eller grupper underordnet slekten Russula, som de norske artene fordeles i: 
 Compactae Fr.
 Heterophyllae Fr.
 Ingratae (Quél.) Maire
 Lactarioides (Bataille) Konrad & Joss.
 Polychromae Maire
 Russula

  Liste over arter 
Denne tabellen er hentet fra den norske artsnavnebasen.

vitenskapeligautorpopulærnavn Russula acrifolia Romagn. skarp røykkremle Russula adulterina (Fr.) Peck ss. auct. skarp mandelkremle Russula adusta (Pers.: Fr.) Fr. røykkremle Russula aeruginea Lindblad grønnkremle Russula albonigra (Krombh.) Fr. gråsvart kremle Russula alnetorum Romagn. skarp orekremle Russula alutacea (Pers. : Fr.) Fr. ss. Melzer & Zvára lærkremle Russula amethystina Quél. ametystkremle Russula amoenicolor Romagn. camembertkremle Russula amoenoides Romagn.  Russula amoenolens Romagn.  Russula anthracina Romagn. kokskremle Russula aquosa Leclair sumpkremle Russula atroglauca Einhell. svartgrønn kremle Russula atrorubens Quél. svartrød kremle Russula aurantioflammans Ruots., Sarnari & Vauras ildkremle Russula aurea Pers. gullkremle Russula azurea Bres. drueblå kremle Russula badia Quél. pepperkremle Russula betularum Hora blek rødkremle Russula brunneoviolacea Crawshay brunfiolett kremle Russula caerulea Fr. pukkelkremle Russula cessans A. Pearson furukremle Russula chloroides (Krombh.) Bres. turkistraktkremle Russula citrinochlora Singer sitronkremle Russula claroflava Grove mild gulkremle Russula clavipes Velen. olivengrønn sildekremle Russula consobrina (Fr. : Fr.) Fr. neslekremle Russula crassipes Ruots. & Vauras ined.  Russula cremeoavellanea Singer gul mandelkremle Russula cuprea (Krombh.) J. E. Lange kopperkremle Russula curtipes F.H. Møller & Jul. Schaeff. kortstilket lærkremle Russula cyanoxantha (Schaeff.) Fr. broket kremle Russula decipiens (Singer) Svrcek grånende eikekremle Russula decolorans (Fr. : Fr.) Fr. gulrød kremle Russula delica Fr. traktkremle Russula densifolia Gillet tettkremle Russula depallens (Pers. : Fr.) Fr. bleknende kremle Russula emetica (Schaeff. : Fr.) Pers. rødkremle Russula emeticicolor (Jul. Schäff.) Singer  Russula faginea Romagn. bøkesildekremle Russula farinipes Romell melfotkremle Russula favrei M.M. Moser brun sildekremle Russula fellea (Fr. : Fr.) Fr. bøkekremle Russula fennoscandica Ruots. & Vauras ined.  Russula firmula Jul. Schäff. blåfiolett kremle Russula foetens Pers. : Fr. stankkremle Russula font-queri Singer gyllenkremle Russula fragilis (Pers. : Fr.) Fr. skjørkremle Russula fulvograminea Ruots., Sarnari & Vauras  Russula galochroa (Fr.) Fr. parkkremle Russula globispora (J. Blum) Bon oransje flekkremle Russula gracilis Burl.  Russula gracillima Jul. Schäff. bjørketårekremle Russula graminea Ruots., H.-G. Unger & Vauras  Russula grata Britzelm. marsipankremle Russula graveolens Romell lundsildekremle Russula grisea Fr. ss. Gillet gråfiolett kremle Russula grisescens (Bon & Gaugué) Marti grånende rødkremle Russula groenlandica Ruots. & Vauras gulgrønn kremle Russula helodes Melzer grånende lakkremle Russula heterochroa Kühner  Russula heterophylla (Fr. : Fr.) Fr. gaffelkremle Russula illota Romagn. kantstankkremle Russula innocua (Singer) Bon liten pelargoniumkremle Russula integra (L.) Fr. ss. Maire mandelkremle Russula intermedia P. Karst. stor bjørkekremle Russula ionochlora Romagn. iriskremle Russula laccata Huijsman skarp vierkremle Russula laeta F.H. Møller & Jul. Schäff.  Russula laevis Kälviäinen, Ruots. & Taipale  Russula lepida Fr. fagerkremle Russula lilacea Quél. lillakremle Russula luteotacta Rea gulflekket rødkremle Russula maculata Quél. flekkremle Russula mairei Singer rød bøkekremle Russula medullata Romagn. grågrønn kremle Russula melitodes Romagn.  Russula melliolens Quél. honningkremle Russula minutula Velen. rosenkremle Russula mustelina Fr. røyskattkremle Russula nana Killerm. fjellkremle Russula nauseosa (Pers.) Fr. vrangkremle Russula nigricans (Bull.) Fr. svartkremle Russula nitida (Pers. : Fr.) Fr. liten bjørkekremle Russula nuoljae Kühner  Russula ochroleuca Pers. skarp gulkremle Russula odorata Romagn. duftkremle Russula olivacea (Schaeff.) Pers. s. Romell olivenkremle Russula olivascens Fr. s. Romagnesi, non Fries sprø olivenkremle Russula olivina Ruots. & Vauras olivengrønn kremle Russula olivobrunnea Ruots. & Vauras olivenbrun kremle Russula pallescens P. Karst. støvkremle Russula paludosa Britzelm. storkremle Russula parazurea Jul. Schäff. blågrønn kremle Russula pascua (F. H. Møller & Jul. Schäff.) Kühner fjellsildekremle Russula pectinata Fr. ss. Romagn. skarp kamkremle Russula pectinatoides Peck mild kamkremle Russula pelargonia Niolle pelargoniumkremle Russula persicina Krombh. aprikoskremle Russula pseudointegra Arnould & Goris rød eikekremle Russula pubescens A. Blytt bjørkevinkremle Russula puellaris Fr. frøkenkremle Russula puellula Ebbesen, F. H. Møller & Jul. Schäff. gulnende bøkekremle Russula purpureofusca Kühner  Russula queletii Fr. grantårekremle Russula raoultii Quél. blekgul kremle Russula renidens Ruots., Sarnari & Vauras tomatkremle Russula rhodopus Zvára lakkremle Russula risigallina (Batsch) Sacc. kameleonkremle Russula rivulicola Ruots. & Vauras sumpbjørkekremle Russula romellii Maire hvitfotlærkremle Russula roseipes Bres. rosenfotkremle Russula roseoaurantia Sarnari blekrosa kremle Russula rubra (Lam. : Fr.) Fr. falsk fagerkremle Russula rutila Romagn. liten eikekremle Russula saliceticola (Singer) Knudsen & T. Borgen mild vierkremle Russula sanguinea (Bull.) Fr. blodkremle Russula sapinea Sarnari  Russula sardonia Fr. furutårekremle Russula silvestris (Singer) Reumaux  Russula solaris Ferd. & Winge solkremle Russula sororia (Fr.) Romell brun stankkremle Russula sphagnophila Kauffman torvmosekremle Russula stenotricha Romagn.  Russula subfoetens W.G. Sm. gulnende stankkremle Russula subrubens (J. E. Lange) Bon viersildekremle Russula suecica Ruots. & Vauras  Russula taigarum Ruots. & Vauras falsk sildekremle Russula torulosa Bres. sandtårekremle Russula turci Bres. ss. Maire jodoformkremle Russula undulata Velen. mørkerød eikekremle Russula unicolor Romagn.  Russula velenovskyi Melzer & Zvára stor teglkremle Russula velutipes Velen. morgenrødekremle Russula versatilis Romagn.  Russula versicolor Jul. Schäff. skarp frøkenkremle Russula vesca Fr. nøttekremle Russula veternosa Fr.  Russula vinosa Lindblad vinrød kremle Russula vinososordida Ruots. & Vauras narrevinkremle Russula violacea Quél. ss. Romagn. fiolett kremle Russula violaceoincarnata Knudsen & T. Borgen stikremle Russula violeipes Quél. ferskenkremle Russula virescens (Schaeff.) Fr. rutekremle Russula vitellina (Pers.) Gray smørkremle Russula xerampelina (Schaeff.) Fr. rød sildekremle Russula zonatula Ebbesen & Jul. Schäff.  Russula zvarae Velen. rubinkremle

 Referanser 
Artsdatabanken (2015). Artsnavnebasen . Norsk taksonomisk database. Besøkt den (23. desember 2022).
 Eksterne lenker